Хало, хало је поп песма која је представљала Југославију на Песми Евровизије 1982. у Херогату. Песму су извеле чланице српске поп групе Аска — Снежана Мишковић, Снежана Стаменковић и Изолда Баруџија. Био је то тек други пут да је ТВ Београд делегирао југословенског представника на том фестивалу. Музику за песму је компоновао Сања Илић, текст је написао Миро Зец, док је оркестром током уживо извођења дириговао маестро Звонимир Скерл.